Водач на „Фолксваген“ и двегодишно момиченце загинаха в тежка катастрофа на пътя Долни Дъбник – Искър | Новини от Плевен - "BG Север"
12 април 2019, 16:29 няма коментари
Водач на „Фолксваген“ и двегодишно момиченце загинаха в тежка катастрофа на пътя Долни Дъбник – Искър
жертвазагиналИскъркатастрофасмърт
Водач на лек автомобил „Фолксваген“ и двегодишно момиченце загинаха в тежка катастрофа на пътя град Долни Дъбник – град Искър.
Тежката катастрофа е станала днес към 13:15 часа на пътя град Долни Дъбник – град Искър. Ударили са се два автомобила „Фолксваген“ и „Хонда“. На местопроизшествието незабавно са изпратени полицейски служители и автоексперт. Екип на РДБПЗН – Плевен е оказал съдействие за изваждане на пострадалите от огънатите ламарини. При инцидента на място са загинали водачът на „Фолксваген“-а – 21-годишен и момиченце на 2 години, и двамата от град Искър. Тяхната спътничка – 27-годишна, също от град Искър, е настанена за лечение в плевенска болница в тежко здравословно състояние. В автомобил „Хонда“ са пътували две жени и момченце на 6 месеца, и тримата от село Галиче. След инцидента са транспортирани в ЦСМП – Плевен. 40-годишната водачка на автомобила има травми и фрактури, а другата пътничка – 21 годишна, е с леки наранявания. Момченцето има травми в областта на рамото. На място огледите продължават. Променена е организацията на движението, като моторните превозни средства се движат по маршрут Долни Дъбник, село Горни Дъбник през село Писарово за град Искър. Уведомена е прокуратурата.